钦定古今图书集成/方舆汇编/职方典/第1118卷 > 武昌府城池考 府志
## 钦定古今图书集成/方舆汇编/职方典/第1118卷 > 武昌府城池考 府志

本府。〈江夏县附郭。〉

武昌府城　旧在黄鹄山。孙吴赤乌中筑，谓之夏口。墉山堑江，周二三里，对岸为沔津，故以“夏口” 名。宋、齐、梁、陈皆因之。刘宋更名郢城，历代因之。明洪武四年，周德兴增拓修筑，周二十里有奇，计三千九十八丈。东南高二丈一尺，西北高三丈九尺。池周三千三百四十三丈，深一丈九尺，阔二丈六尺。为门九：东曰大东、小东。西曰“竹簰、汉阳、平湖” ，南曰“保安、望泽、草埠。” 嘉靖十四年，御史顾璘重修，门仍九易：大东曰“宾阳” ，小东曰“忠孝，竹簰” 曰“文昌” ，曰“汉阳，新南” 曰“中和” ，曰“保安、望泽” 曰“望山，草埠” 曰“武胜。”

皇清康熙二十四年，督抚率同属吏修葺之。

外州县

武昌县城　，本邑旧无城，至隋大业元年始筑土城。唐中和中废。宋嘉祐间，升武昌为军，于四隅为门，东曰鸣凤，旧曰“朝阳” ；西曰“文昌” ，又名“武昌” ；南曰朝都，旧名“南郡” ；北曰镇江，旧名“镇淮” ，后废。明天顺间，知县杨子奎创各门巡警楼，正东为骢马楼，正西为西山楼，正南为学海楼、弦歌楼，正北为瞰江楼、盘龙楼，东南为明月楼，东北为清风楼、便民楼，西北为迎恩楼、大江楼，西南为巡警楼。嘉靖间，张铎始建衙城，以卫仓库。然民居辐辏，盗贼不时窃发。万历初，李有朋创举三十七里，均派夫役，就山凿石，期月告成。严楼警阁，巍峙相望。榜其四门：东曰“通淮” ，南曰“文昌” ，西曰“望楚” ，北曰“朝京。” 崇祯末，邹逢吉增筑沿城窝铺于雉堞间，以资守御。

《皇清》一仍明旧，而岁久颓圮。康熙五年九月，知县熊

登捐俸鸠工，新建东门城楼。馀三门楼尽行修葺。又砌城垛一千四百口，筑填内城崩陷数十馀处。次年四月修讫。

嘉鱼县城　本县旧无城，及明正统时，仅土垣木栅，环治以居。至万历年间，始请旨改筑，高不及三雉，阔可及寻。周围四里，东西广里馀，南北袤二里。为门四：曰“望东” ，曰“南薰” ，曰“西成” ，曰“上钥。”

“皇清”，篑土实之，居民赖焉。

咸宁县城　，本县旧未有城，至明万历六年，知县葛应蛟建议修筑城垣，周六百八十八丈五尺，高一丈九尺，厚一丈二尺，水洞四，城楼四：东曰“升阳” ，西曰“便民” ，南曰“来薰” ，北曰“带河” ，警铺八间。万历二十五年，知县周曰庠建议修堤，起东山之麓，绕城三面，直接西河渡，长三里，广三丈，中建堤楼一座，名“永安楼。” 堤内浚为濠，深广倍之。

蒲圻县城　城周围七百丈，高一丈七尺，砖堞高五尺，城广一丈六尺。城楼凡六：南曰迎薰，北曰“拱极” ，东曰“聚奎” ，西曰宝成，又西曰“丰乐” ，又北曰“水门。” 知县胡其高创修，始于万历三年正月，凡四月告成。三十八年知县张光前重修，崇祯三年知县林增志重修。明末兵乱，城楼圮毁殆尽。

皇清康熙九年，知县张圻隆“重修南、北谯楼。”十年新。

建东、西二门，谯楼城垣重加完缮。

崇阳县城　崇，旧本土城。明成化十三年，刘信拓西北。弘治辛酉，李锐始筑四围。至万历甲戌，诏城郡县。知县王可宾、知州谯田龙始筑石城，四门，建楼随毁。丁丑，知县周应中重修。自东门右至西门，砖垛石城，筑石坚固。又自西门右改徙环抱，杀旧城十之三，移五显祠于北隅。己卯，知县王学曾请发仓廪，鬻废地更修，自西门右至东门左，始有完城。又东门开便门一，周围计

六百十四丈九尺八寸，高一丈四尺，厚五尺，知县陈洪烈复修。

皇清康熙癸丑，蔡兴捐俸修葺四门，建楼。

通城县城　。县治旧无城池，东北临溪，西南枕山。明成化二年，知县杜敏四街筑门设警。万历甲戌，知县简廷仁周缭土垣。癸巳，巡抚都御史李议建石城。万历戊申夏，霪雨倾圮，知县杨浩募工修葺，崇祯末罄毁。

皇清顺治己丑，连雨，四处并颓，知县盛治于庚寅年。

仍建敌楼四座，胜旧制焉。

兴国州城　：其城周围七百八十丈零三尺。大东门至小西门高一丈七尺，小西门至小东门高一丈五尺，厚一丈一尺。门八：大南门、水南门、小南门、北门、东门、小东门、大西门、小西门。

皇清因之。

大冶县城　本县旧无城。明嘉靖三十一年，兴国州同知林爱民署县，始筑砖墙，周一百六十丈，旧址设栅栏。隆庆四年，典史黄锺捐俸创门。下甃瓮石，上覆敌楼，凡四座，东曰“迎恩” ，西曰“永安” ，北曰“拱极” ，南曰“通津” ，以时启闭。

皇清因之。

通山县城　邑，旧设小土城，岁久湮颓。明嘉靖二十八年，知县林金于县治东、西择地建楼，东曰“吴楚首关” ，西曰“荆湘要道。” 万历十一年，楼毁，知县张绅鼎建重楼：东曰“旸通山谷” ，南曰薰风解阜，西曰通羊阛阓，北曰“北门锁钥。”

皇清顺治十八年，知县任锺麟重葺四门城楼。《东曰》

《升恒》，南曰“弦歌，西曰卿云，北曰景星。”